Absa nuwe korporatiewe ID
Absa het aangekondig dat sy korporatiewe identiteit binnekort gaan verander ten einde afstand te skep van die Britse Barclays Groep, met wie bande drasties verminder is, hoewel nie heeltemal gesny nie. Die kenmerkende rooi van die logo gaan verander na 'n diep oranje, terwyl die slagspreuk ook verander gaan word.
Amptelike aankondiging oor die nuwe identiteit word op 11 Julie verwag. In 'n mediaverklaring sê Maria Ramos, uitvoerende hoof van Absa: "Ons sal steeds Absa wees, herlaai, heraangebied en met 'n identiteit wat geskik is vir die nuwe en toekomsgerigte onderneming wat ons skep."